יחסי אוזבקיסטן–אפגניסטן

יחסי אוזבקיסטן–אפגניסטן הן יחסי החוץ בין שתי המדינות במרכז אסיה, אפגניסטן ואוזבקיסטן, אשר חולקות גבול משותף ויש להן כמה קשרים תרבותיים. בצפון אפגניסטן חיים כ-3.5 מיליון אוזבקים אתניים, האוכלוסייה האוזבקית השנייה בגודלה אחרי אוזבקיסטן בלבד. באפגניסטן יש גם דיאלקט ילידי של השפה האוזבקית, שאמנם משתמש באלפבית אחר, אבל הוא מובן לחלוטין עם האוזבקית המדוברת באוזבקיסטן. עם זאת לשפה האוזבקית יש מעמד חוקי רק במחוזות הרוב האוזבקיים ואף ממשלה לאומית של אפגניסטן מעולם לא העניקה מעמד רשמי לשפה. לאחר עליית הטליבאן לשלטון, ממשלת אוזבקיסטן סגרה את גבולה עם אפגניסטן והכריזה שלא תעניק מעמד של פליט לאף אפגני, ולא תאפשר לאפגנים להיכנס לאוזבקיסטן כולל אפגנים-אוזבקים או אפגנים עם משפחה באוזבקיסטן. עם זאת, משרד הפנים של אוזבקיסטן הודיע כי אזרחים אפגנים השוהים באוזבקיסטן עם ויזה לא יגורשו כאשר תוקף הויזה שלהם יפוג. מבחינה היסטורית, לא היה גבול בין אפגניסטן לשכנותיה. הגבולות של מרכז ודרום אסיה המודרנית שורטטו על ידי האימפריות הבריטית והרוסית במהלך המשחק הגדול. כל השטח שנותר שלא נכבש על ידי האימפריה הרוסית או האימפריה הבריטית הפך מאוחר יותר לאפגניסטן. שרטוט הגבול המבולגן הזה היה אחראי לחפיפה התרבותית בין אוזבקיסטן עם מרכז אסיה, ואפגניסטן עם דרום אסיה. כשהאימפריה הרוסית הפכה לברית המועצות הוצבו באזור בפעם הראשונה גבולות קשים, תוך הפרדת הטאג'יקים, האוזבקים והטורקמנים של אפגניסטן עם קרוביהם הצפוניים. לאחר עליית הממשלה הקומוניסטית באפגניסטן, ברית המועצות (שכללה את הרפובליקה הסובייטית הסוציאליסטית האוזבקית) פלשה לתמוך בממשלה הקומוניסטית. אולם עקב זיקה אתנית בין אוזבקים סובייטים, טאג'יקים וטורקמנים לבין עמיתיהם האפגניים, ככל שהמלחמה הפכה אלימה יותר, הוחלפו תושבי מרכז אסיה הסובייטים ברובם בחיילים סלאבים. עדיין סך של 64 אלף אוזבקים לחמו באפגניסטן, לפחות 1,522 נהרגו ויותר מ-2,500 נותרו נכים. נשיא אוזבקיסטן לשעבר, אסלאם קרימוב, תיאר את ההתערבות הסובייטית באפגניסטן כ"טעות גדולה". לאחר ששבקט מירזייאיב הפך לנשיא אוזבקיסטן, היחסים בין אוזבקיסטן לשכנותיה השתפרו במידה ניכרת. אוזבקיסטן החלה למלא תפקיד אזורי גדול יותר במסחר, בקשרים תרבותיים וכמתווכת בסכסוך האפגני. ב-2017 חתמו שתי המדינות על יותר מ-40 הסכמי יצוא. הסחר של אוזבקיסטן עם שכנותיה עלה מ-2.7 מיליארד דולר ב-2016 ל-5.2 מיליארד דולר ב-2021, כאשר כמעט 1/5 מהסחר הזה היה עם אפגניסטן. בשנת 2009, פקידי ממשל אפגנים החלו לעבוד עם ממשלות מרכז ודרום אסיה כדי ליצור מסדרון אנרגיה דרך אפגניסטן, המאפשר למדינות דרום אסיה לקנות חשמל ממדינות מרכז אסיה. במשך רוב ההיסטוריה המודרנית אפגניסטן הייתה תלויה יחסית בשכנותיה, כולל אוזבקיסטן. בשנת 2015 73% מהחשמל של אפגניסטן סופק על ידי מדינות שכנות, כאשר 53% מזה סופק על ידי אוזבקיסטן. אחת התוצאות של זה היא שלאפגניסטן אין רשת אנרגיה מאוחדת, אלא רשתות אנרגיה מרובות נפרדות המסתעפות מאחת משכנותיה. בדצמבר 2021, מינהל החשמל של אפגניסטן, Da Afghanistan Breshna Sherkat (DABS), הודיע כי אוזבקיסטן האריכה את הסכם ייצוא החשמל לאפגניסטן לשנת 2022. השטחים של אפגניסטן ואוזבקיסטן היו תחת שליטה אחת בתקופת השושלות הסמאנים, הע'זנאוויד והטימורית. בשנת 1750, הסכם הידידות בין האמיר האפגני אחמד שאה דוראני לחאן הבוכרי מוחמד מוראד בק הביא לכך שנהר אמו דריה הפך לגבול הרשמי של אפגניסטן שנותר עד היום. בשנת 1981, בסיוע בנאים סובייטים, נבנה גשר הידידות - גשר רכבת על פני האמו דריה באורך של 816 מטר. במאי 2021 סגרה אוזבקיסטן את הגבול עם אפגניסטן. "Cia Factbook: Afghanistan". "Uzbek Border Restraints Leave Afghan Migrants in Limbo". VOA (באנגלית). נבדק ב-2022-04-20. Stratfor. "Central Asia And Afghanistan: A Tumultuous History". Forbes (באנגלית). נבדק ב-2022-04-21. "(PDF) The Muslim Battalions: Soviet Central Asians in the Soviet-Afghan War". ResearchGate (באנגלית). ISSN 1351-8046. "Soviet Central Asian Soldiers in Afghanistan" (PDF). uz, Kun. "Millionlar nolasi: Afg'on urushi qanday boshlanib qanday tugagan?". Kun.uz (באוזבקית). נבדק ב-2022-04-21. "Afg'on urushi va unda jon berganlarni eslaysizmi?". VOA (באוזבקית). נבדק ב-2022-04-21. "O'zbekiston-Afg'oniston: Tarixiy aloqalar tiklanmoqda". VOA. "Uzbekistan Promotes Connectivity to Enhance its Regional Leadership". VOA. "Uzbekistan ups its involvement in Afghanistan". Middle East Institute. "O'zbekiston va Afg'oniston munosabatlarida yangi sahifa... | TRT O'zbekcha". www.trt.net.tr. "Uzbekistan Urges Other Nations to Help Neighboring Afghanistan". VOA (באנגלית). נבדק ב-2022-04-21. "Afghanistan Energy Sector Summary" (PDF). Lalzoy, Najibullah (2021-12-31). "Uzbekistan-Afghanistan electricity agreement extended for 2022". The Khaama Press News Agency (באנגלית אמריקאית). נבדק ב-2022-01-03. Железнодорожный транспорт: Энциклопедия / Гл. ред. Н. С. Конарев. — М.: Большая Российская энциклопедия, 1994. — 559 с.: ил. (стр 30) Верное решение — мост в будущее (אורכב 04.03.2016 בארכיון Wayback Machine)